Елин Пелин
Млад овчар

chitanka.info

Млад овчарин стадо тири,

с писана му гайда свири.

Кротко слуша кротко стадо,

що се жали момче младо:

— Хей, вий, овни витороги

и овчици тънконоги!

По-скоро се напасете,

по-бързо се наситете!

Презнощ дълъг път ще тръгна,

в друго село ще осъмна.

Чудна мома там живее —

като ясно слънце грее.

Тая нощ ще ми пристане,

млада булка ще ми стане.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.